Държавен вестник, бр. 43, 2009 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  43
МИНИСТЕРСТВО НА 
ОБРАЗОВАНИЕТО И НАУКАТА
СПОРАЗУМЕНИЕ 
между Република Албания, Република Австрия, 
Република България, Босна и Херцеговина, 
Република Хърватия, Чешката република, Ре­
публика Унгария, Република Македония, Черна 
гора, Република Полша, Румъния, Република 
Сърбия, Словашката република и Република 
Словения за развитие на сътрудничеството в 
областта на висшето образование в рамките на 
Централноевропейската програма за обмен в 
университетското образование („CEEPUS II“)
(Ратифицирано със закон, приет от 40-то На­
родно събрание на 12 февруари 2009 г. – ДВ, 
бр. 16 от 2009 г. В сила от 1 май 2009 г.)
Република Албания, Република Австрия, 
Република България, Босна и Херцеговина, 
Република Хърватия, Чешката република, Ре­
публика Унгария, Република Македония, Черна 
гора, Република Полша, Румъния, Република 
Сърбия, Словашката република и Република 
Словения, наричани по-долу „договарящи 
страни“, се споразумяха за следното:
Член 1
Между договарящите страни се развива 
сътрудничество в областта на висшето обра­
зование и по-конкретно междууниверситетско 
сътрудничество и мобилност в контекста на 
осъществяването на програма CEEPUS II. Дей­
ностите по програма CEEPUS II са изложени 
в приложение I, което е неразделна част от 
споразумението.
Член 2
(1) По смисъла на това споразумение тер­
минът „университет“ се прилага за учебно 
заведение, предоставящо висше образование и 
което е официално признато от компетентния 
орган на договаряща страна за принадлежащо 
към нейната система за висше образование.
Всяка договаряща страна предоставя всяка 
година списък на университетите, които имат 
право да участват в CEEPUS II.
(2) По смисъла на споразумението терми­
нът „учебна година“ се прилага за периода от 
1 септември на текущата година до 31 август 
на следващата година.
(3) Записаните в университетите студенти 
независимо от тяхната специалност имат право 
да кандидатстват за финансова помощ в рамките 
на програма CEEPUS II до и включително на 
ниво докторантура или следдипломна квали­
фикация, при условие че периодът на обучение 
или подготовка, провеждани в съответствие с 
това споразумение, в приемащ университет 
или приемащо учебно заведение, който е съв­
местим с учебната програма на университета 
на изпращащата страна, представлява част от 
неговото/нейното университетско образование.
Освен това програмата CEEPUS II подпомага 
мобилността на преподавателите от висшите 
училища с цел насърчаване на транснационал­
ното междууниверситетско сътрудничество и 
засилване на централноевропейското измерение 
на университетските учебни програми.
Програмата CEEPUS II не включва дейности 
по научни изследвания и технологично развитие.
Член 3
(1) Създава се Съвместен комитет на ми­
нистрите, като всеки министър представлява 
една от договарящите страни. Съвместният 
комитет на министрите отговаря за всички 
действия и решения, необходими за осигуряване 
на осъществяването и развитието на програма 
CEEPUS II и за одобряването на докладите за 
оценка и за преструктуриране на програмата.
(2) Съвместният комитет на министрите 
заседава поне веднъж годишно. Министри, 
които не могат да вземат участие в заседание, 
се представляват от техни висши служители. 
Съвместният комитет на министрите може да 
създаде група от висши служители, която да 
взема решения по въпроси, отнесени до тях 
от Съвместния комитет на министрите, при 
подготовката на заседанията на Съвместния 
комитет на министрите.
(3) Съвместният комитет на министрите 
избира един от своите членове за председател 
за период една година.
(4) Съвместният комитет на министрите 
полага всички усилия да постига съгласие с 
консенсус по всички решения за осигуряване 
осъществяването и развитието на програмата, 
описана в приложение I. Ако не се постигне 
консенсус, въпросът се решава с мнозинство 
от две трети от присъстващите и гласували 
членове на Съвместния комитет на министрите.
(5) По отношение на годишния бюджет на 
всички договарящи страни и техните квоти за 
обмен, т.е. броя на човекомесеците стипендии 
за учебна година за улесняване на дейностите, 
описани в приложение I, всяка договаряща 
страна представя своята квота. Съвместният 
комитет на министрите взема окончателно и 
единодушно общо решение по всички квоти.
Член 4
(1) Всички решения, свързани с подбора на 
проекти, описани в приложение I (дейности 
1 –  3), се вземат от Съвместния комитет на 
министрите или от група от висши служители, 
както е посочено в член 3. В процеса на подбор 
на проектите се използват като консултанти 
учени или други експерти.
(2) След влизане в сила на това споразуме­
ние всяка една от договарящите страни създава 
национално бюро на CEEPUS със следните 
задължения и нотифицира Съвместния комитет 
на министрите за това: